als_Latn dik_Latn tur_Latn
Kontrolle masive në Shkodër, policia gjen armë, municione e kanabis
Postuar: 07/06/2017 - 13:55
Policia e Qarkut të Shkodrës ka nisur kontrolle masive për goditjen e kultivimit të bimëve narkotike. Janë konstatuar dhe asgjësuar 670 bimë e fidanë narkotikë kanabis sativa, armë zjarri dhe municione luftarake.
Në vendin e quajtur pylli “Nën Maja” në fshatin Ivanaj Njësia Administrative Kastrat, Malësi e Madhe, janë gjetur:
– 1 armë zjarri atomatik model 56
– 2 krëhëra
– 50 fishekë
– 55 kapsolla detonatori
– 20 kallepë tritoli
– 15 copë granata
– 2 kutia metalike të mbyllura me ndezësa granate.
Po punohet për identifikimin dhe kapjen e autorëve.
Gjithashtu në vendin e quajtur Qafa e Mollës, Njësia Administrative Gjegjan, Pukë, pronë publike, ambient i hapur, u gjetën të kultivuara dhe u asgjësuan në një parcelë 370 bimë narkotike të llojit Cannabis Sattiva, me lartësi 10-110 cm, si dhe një serë janë gjetur 810 tasa plastik (kubik ) ku në 300 prej tyre kishte të kultivuar fidanë, ndërsa në 510 tasa kubik ishin të mbushur me dhe gati për përgatitje të mbjelljes së bimës narkotike.
Për këtë rast janë proceduar në gjendje të lirë për veprën penale “Shpërdorimi i detyrës” parashikuar nga neni 248 i Kodit Penal, shtetasit:
-F. J, 43 vjeçe, banuese në fshatin Gojan i Vogël Pukë, me detyrë Administratore e Njësisë Administrative Gjegjan, Pukë.
– B. Gj, 47 vjeç, banues në fshatin Rras – Pukë, me detyrë Kryeplak i fshatit Rras.
– T. N, 50 vjeç, banues në fshatin Dom – Pukë, me detyrë Inspektor i policisë pyjore që mbulon Njësinë Administrative Gjegjan, Pukë.
Po punohet për identifikimin dhe kapjen e autorëve.
/Agjensia e Lajmeve Sot News/
als_Latn hrv_Latn als_Latn als_Latn als_Latn als_Latn zho_Hans fin_Latn nob_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn